31994R1043
L 114/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1043/94 НА СЪВЕТА
от 12 април 1994 година
за изменение на Регламент (ЕО) № 3680/93 относно определяне на някои мерки за опазване и управление на риболовните ресурси в регулаторната зона, определена в Конвенцията за бъдещото многостранно сътрудничество в областта на риболова в северозападната част на Атлантическия океан
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 3760/92 на Съвета от 20 декември 1992 г. относно установяване на общностна система за рибарството и аквакултурите (1), и по-специално член 8, параграф 4 от него,
като взе предвид предложението на Комисията,
като има предвид, че Регламент (ЕО) № 3680/93 (2) определя квоти за държавите-членки в регулаторната зона на NAFO за 1994 г.;
като има предвид, че тези квоти съответстват на предложенията, приети от NAFO на годишната среща през 1993 г.;
като има предвид, че Комисията по риболов на NAFO, по време на своята специална среща през февруари 1994 г., прие предложение за риболова на треска в участък 3NO на NAFO за 1994 г., в светлината на научните доказателства, които сочат, че много висок дял от биомасата на този район е от риба под определения размер;
като има предвид, че Комисията по риболов на NAFO предложи дерогация от общото правило за размер на отворите 130 mm на мрежите от полиамидни влакна;
като има предвид, че следва съответно да се измени Регламент (ЕО) № 3680/93,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 3680/93 се изменя, както следва:
1.
В член 4, параграф 1, след втория параграф се добавя следното:
„За мрежите от полиамидни влакна минималният еквивалентен отвор на мрежата е от 120 mm. Корабите, които използват тези материали държат на борда сертификати, издадени от компетентните органи на държавата-членка, под чийто флаг плават, които да удостоверяват, че нишките на използваната мрежа са от полиамид.“
2.
В приложение I първата страница се заменя от приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 12 април 1994 година.